wickkiey/tamil-wikipedia-chunked huggingface dataset:
# மகராசி (தொலைக்காட்சித் தொடர்)

## நடிகர்களின் தேர்வு

இந்த தொடரில் கேளடி கண்மணி என்ற தொடரில் நடித்த 'திவ்யா ஸ்ரீதர்' என்பவர் பாரதி என்ற கதாபாத்திரத்தில் நடித்துள்ளார். அத்தியாயம் 414 முதல் பிரபல தொலைக்காட்சி நடிகை ஸ்ரிதிகா என்பவர் சக்தி மற்றும் பாரதி என்ற கதாபாத்திரத்தில் நடிக்கின்றார். திரைப்பட நடிகர் எஸ்.எஸ்.ஆர். ஆர்யான் என்பவர் புவி என்ற கதாபாத்திரத்திலும் நடிகை சிறீரஞ்சனி என்பவர் தமிழ் அரசு மற்றும் புவியின் தாயாக செண்பகம் என்ற கதாபாத்திரத்திலும் நடிக்க, ராம்ஜி, விஜய்,ரியாஸ் கான், காயத்ரி யுவராஜ், மகாலட்சுமி போன்ற பலர் முக்கிய கதாபாத்திரங்களில் நடித்துள்ளார்கள்.
# மகராசி (தொலைக்காட்சித் தொடர்)

## ஒளிபரப்பு நேரம்

இந்த தொடர் அக்டோபர் 21, 2019 முதல் 24 ஏப்ரல் 2021 ஆம் ஆண்டு வரை திங்கள் முதல் சனி பிற்பகல் 2:30 மணிக்கு ஒளிபரப்பானது.26 ஏப்ரல் 2021 முதல் திங்கள் முதல் சனி வரை மதியம் 12 மணிக்கு ஒளிபரப்பாகிறது.  
| 21 அக்டோபர் 2019 - 24 ஏப்ரல் 2021 | <> திங்கள் - சனி </> | 14:30 | 1-372 |  |
| --- | --- | --- | --- | --- |
| 26 ஏப்ரல் 2021 - ஒளிபரப்பில் | <> திங்கள் - சனி </> | 12:00 | 373- | } |
# மகராசி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# மகராசி (தொலைக்காட்சித் தொடர்)

## மொழி மாற்றம்

| நாடு | மொழி | அலைவரிசை | தலைப்பு | ஒளிபரப்பு | அத்தியாயங்கள் |
| --- | --- | --- | --- | --- | --- |
| இந்தியா | கன்னடம் | உதயா தொலைக்காட்சி | ஈ பந்தனா
(ಈ ಬಂಧನ) | 5 ஏப்ரல் 2021 - ஒளிபரப்பில் |  |
| வங்காளம் | சன் வங்காள | பிதிலிபி
(বিধিলিপি) | 5 ஏப்ரல் 2021 – 9 மே 2021 | <>35</> |  |
# மகராசி (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
- இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் திங்கள் முதல் வெள்ளி வரை இரவு 10 மணிக்கு ஒளிபரப்பாகிறது.
# குமிஸ்

**குமிஸ்** (*kumis*, என்பது பாரம்பரியமாக குதிரை பாலில் இருந்து தயாரிக்கப்படும் நொதிக்க வைக்கப்பட்ட பால்பொருளாகும். ஹுனோ-பல்கேர், துருக்கிய மற்றும் மங்கோலிய இனங்களிலிருந்து தோன்றிய (கசக்குகள், பஷ்கிர்கள், கல்மிக்குகள், கிர்கிசுகள், மங்கோலியர்கள், மற்றும் யகுட்கள்) நடு ஆசிய ஸ்டெப்பி புல்வெளிகளை பூர்வீகமாகக் கொண்ட மக்களுக்கு இந்த பானமானது இன்றும் முக்கியத்துவம் வாய்ந்ததாக உள்ளது.  
*குமிஸ்* என்பது *கெஃபிர்* எனப்படும் பால் பொருளை ஒத்ததாகும். ஆனால் குமிஸ் திரவ பொருட்களை கொண்டு உருவாக்கப்படுகிறது. அதேநேரத்தில் கெஃபிர் திடப் பொருட்களையும் சேர்த்து உருவாக்கப்படுகிறது. குதிரையின் பாலானது மாடு மற்றும் ஆட்டின் பாலை விட அதிக அளவு சர்க்கரையை கொண்டுள்ளது. இதன் காரணமாக நொதிக்க வைக்கப்படும்போது குமிஸ் ஒப்பீட்டளவில் கெஃபிரைவிட அதிக அளவுக்கு மதுவைக் கொண்டுள்ளது.
# வனிந்து அசரங்க

**வனிந்து அசரங்க** (*Wanindu Hasaranga*, பிறப்பு: 29 சூலை 1997), இலங்கைத் துடுப்பாட்ட வீரர் ஆவார் இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். இவரது அண்ணன் சதுரங்கா டி சில்வாவும் இலங்கை தேசிய அணியை பிரதிநிதித்துவப்படுத்தியுள்ளார்.
# வனிந்து அசரங்க

## ஆரம்ப ஆண்டுகளில்

வனிந்து அசரங்க டி சில்வா காலியின் ரிச்மண்ட் கல்லூரியில் கல்வி பயின்றார். அந்தக் கல்லூரியில் பயிலும் பொழுது தனது துடுப்பாட்ட ஆடங்களைத் துவங்கினார் . 2016 ஆம் ஆண்டில் வங்காளதேசத்தில் நடைபெற்ற 19 வயதிற்கு உட்பட்ட துடுப்பாட்ட உலகக் கோப்பையில் இவர் இலங்கை அணி சார்பாக கலந்து கொண்டார்.
# வனிந்து அசரங்க

## உள்ளூர் போட்டிகள்

2015 ஆம் ஆண்டு முதல்தர துடுப்பாட்டப் போட்டியில் இவர் அறிமுகமானார். நவம்பர் 30 இல் ஏ ஐ ஏ பிரிமியர் குறைந்தபட்ச ஓவர் போட்டி தொடரில் இவர் முதல் பட்டியல் அ போட்டிகளில் விளையாடினார்.  
2015 டிசம்பரில் அவர் 2016 ஆம் ஆண்டில் நடைபெறக் கூடிய 19 வாதிற்குட்பட்டோருக்கான துடுப்பாட்ட உலகக் கோப்பைக்கான இலங்கையின் அணியில் இடம் பெற்றார். பிப்ரவரி 26, 2016 அன்று நடைபெற்ற 2015–16 பிரீமியர் லீக் போட்டியில் இலங்கை துறைமுக அதிகாரசபை துடுப்பாட்ட சங்கம் சார்பாக முதல் தரத் துடுப்பாட்டப் போட்டிகளில் இவர் அறிமுகமானார்.  
நவம்பர் 2017 இல், இலங்கை துடுப்பாட்ட வாரியம் ஆண்டு விருதுகளில் 2016 -17 ஆம் ஆண்டுகளில் இவர் சிறப்பாக செயல்பட்டதற்காக மிகவும் நம்பிக்கைக்குரிய வீரராக இவர் தேர்வு செய்யப்பட்டார். 2017–18 பங்களாதேஷ் பிரீமியர் லீக்கில் 11 நவம்பர் 2017 அன்று சில்ஹெட் சிக்ஸர் அணிக்காக இவர் இருபது-20 போட்டியில் அறிமுகமானார்.  
மார்ச் 2018 இல், இவர் 2017–18 சூப்பர் ஃபோர் மாகாண போட்டித் தொடரில் கொழும்பு அணியில் இடம் பெற்றார் . அடுத்த மாதம், அரிவிக்கப்பட்ட 2018 சூப்பர் மாகாண ஒருநாள் போட்டிக்கான கொழும்பு அணியிலும் அவர் இடம் பெற்றார் . ஆகஸ்ட் 2018 இல், 2018 எஸ்.எல்.சி டி 20 லீக்கில் தம்புல்லாவின் அணியில் இடம் பெற்றார்.  
2018 19 ஆம் ஆண்டில் நடைபெற்ற பிரிமியர் லீக் துடுப்பாட்ட தொடரில் இவர் கொழும்பு அணி சார்பாக கலந்து கொண்டார். இந்தத் தொடரில் சிறப்பான ஆட்டத்தை வெளிப்படுத்தி 9 போட்டிகளில் 765 ஓட்டங்க எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார். மார்ச் 2019 இல், 2019 சூப்பர் மாகாண ஒருநாள் போட்டித் தொடரில் இவர் காலி துடுப்பாட்ட அணியில் இடம் பெற்றார்.  
2020 அக்டோபரில், இவர் லங்கா பிரிமியர் லீக் போட்டிகளில் விளையாட அழைக்கப்பட்டார். இதன் முதலாவது தொடரில் யாழ்ப்பாணம் இசுடாலியன்சுக்காக விளையாடினார். இத்தொடரில் அதிக இலக்குகளை (17) பெற்ற வீரராகவும், தொடர் நாயகனாகவும் விளங்கினார்.
# வனிந்து அசரங்க

## சர்வதேச போட்டிகள்

சிம்பாப்வே துடுப்பாட்ட அணிக்கு எதிரான தொடருக்காக இலங்கையின் ஒருநாள் சர்வதேச (ஒருநாள்) அணியில் அவர் இடம் பெற்றார். இவர் ஜூலை 2, 2017 அன்று ஜிம்பாப்வேக்கு எதிராக இலங்கைக்காக ஒருநாள் போட்டியில் அறிமுகமானார். இந்த போட்டியில், மூன்று இலக்குகளை தொடர்ச்சியாக வீழ்த்தினார், இதன்மூலம் ஒருநாள் பன்னாட்டுத் துடுப்பாட்டப் போட்டியில் அறிமுகமான போட்டியில் ஹாட்ரிக் எடுத்த இளம் வயது பந்து வீச்சாளர் என்ற பெருமையை பெற்றார்.
# பரமட்டா

**பரமட்டா** (Parramatta) என்பது ஆஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரத்திற்கு அண்மையாக உள்ள ஒரு புறநகர் ஆகும். இது சிட்னி மத்திய வணிக மாவட்டத்திற்கு சுமார் மேற்கே பரமட்டா ஆற்றின் கரையில் அமைந்துள்ளது. இது பரந்த பரமட்டா பிராந்தியத்தினதும் பரந்த மேற்கு சிட்னி பிராந்தியத்தினதும் வணிக மையமாக கருதப்படுகிறது.
# பரமட்டா

## வரலாறு

### பழங்குடியினர்

கதிரியக்கக்கரிமக் காலக்கணிப்பு மூலமான ஆய்வுகளில் இருந்து சுமார் 30,000 ஆண்டுகளுக்கு முன்பு இருந்தே பரமட்டாவில் மனிதர்களின் செயற்பாடுகள் நிகழ்ந்ததாகக் அறியக்கிடைக்கிறது. ஐரோப்பிய குடியேற்றத்திற்கு முன்னர் இப்பகுதியில் வாழ்ந்த தாருக் மக்கள் இப்பகுதியை நதி மற்றும் காடுகளிலிருந்து கிடைக்கும் உணவுகளால் நிறைந்ததாகக் கருதினர். அவர்கள் அந்த பகுதியை பரமடா அல்லது புர்ராமட்டா என்று அழைத்தனர்.
# பரமட்டா

## வரலாறு

### ஐரோப்பியர்

பரமட்டா 1788ம் ஆண்டில் நிறுவப்பட்டது. அதே வருடத்தில் நிறுவப்பட்ட சிட்னியை விட 10 மாதங்கள் மட்டுமே இளமையாக இருப்பதால், பரமட்டா ஆஸ்திரேலியாவின் இரண்டாவது பழமையான நகரம் ஆகும்.  
1797ல் இடப்பெற்ற பரமட்டா போர், பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களின் ஒரு முக்கியமான போராக கருத்ப்படுகிறது. பழக்குடி மக்களின் எதிர்ப்புக்கு தலைமை தாங்கிய பமுல்வே பிட்ஜிகல் வீரகளுடன் அரசாங்க பண்ணையை தாக்கினார். இந்த தாக்குதலில் குறைந்தது 100 வீரர்கள் பக்குபற்றியிருக்காலம் என்று மதிப்பிடப்படுகிறது.
# யுன்னான்-குய்சோ உயர்நிலம்

**யுன்னான்-குய்சோ உயர்நிலம்** அல்லது **யுன்குய் உயர்நிலம்** (Yunnan–Guizhou Plateau, ) தென்மேற்குச் சீனாவிலுள்ள ஓர் உயர்நிலப் பகுதி. இந்தப் பகுதி சீன மாகாணங்களான யுன்னான் மற்றும் குய்சோவில் பரவியுள்ளது. யுன்குய்யின் தென்மேற்குப்பகுதி ஒப்பீட்டளவில் தட்டையான் மேட்டுப்பகுதிகளைக் கொண்ட ஒரு மெய்யான உயர்நிலம், அதன் வடகிழக்குப்பகுதி பொதுவாக, குன்றுகளையும், பள்ளத்தாக்குகளையும் சுண்ணாம்புக் கரடுகளையும் கொண்ட மலைப்பாங்கான பகுதி.
# யுன்னான்-குய்சோ உயர்நிலம்

## நிலவியல்

### வரையறை

திட்டவட்டமான வரையறையின்படி யுன்குய் உயர்நிலம், தென்மேற்கில் யுன்னான் மாகாணத்திலுள்ள செவ்வாற்றுப் பிளவிலிருந்து வடகிழக்கில் ஹுனான் மாகாணத்திலுள்ள ஊலிங் மலைகள் வரை நீண்டுள்ளது. இந்த உயர்நிலப்பகுதி கிழக்கு யுன்னானின் பெரும்பாலான பகுதியையும் குய்சோவின் பெரும்பாலான பகுதியையும் உள்ளடக்கியுள்ளது. பொதுவாக உயர்நிலத்துக்குரிய பண்புகள் இல்லாத போதிலும் யுன்னானின் பிற பகுதிகளும் சுற்றியுள்ள உயர்நிலங்களும் யுன்னான்-குய்சோ உயர்நிலத்தின் பகுதிகளாகவே குறிப்பிடப்படுகின்றன.  
பரவலாகப் பயன்படுத்தப்படும் வரையறையின்படி யுன்குய் உயர்நிலம், யுன்னான் மற்றும் குய்சோ மாகாணங்களை மட்டுமல்லாது சிச்சுவான் மாகாணத்தின் குலின் மாவட்டத்தையும் தென்கடைக்கோடிப் பகுதிகளையும், சோங்கிங்கின் கிழக்குப்பகுதியையும் ஹுபேய் மாகாணம்த்தின் தென்மேற்குப்பகுதியையும் ஹுனான் மாகாணம்த்தின் மேற்குப்பகுதியையும் குவாங்ஷி மாகாணத்தின் வடமேற்குப்பகுதியையும் உள்ளடக்கியதாக அறியப்படுகின்றது. வரலாற்று நோக்கில் இந்த உயர்நிலம், மலைப்பகுதிகளிலும் பள்ளத்தாக்குகளிலும் பாரம்பரியமாக வேளாண் தொழில் செய்துவரும் பல சிறுபான்மையினரின் தாயகமாக விளங்கிவருகின்றது. இன்றைய காலத்தில் யுன்குய் பகுதி சீனாவின் பொருளாதாரத்தில் மிகவும் நலிவுற்ற பகுதியாக உள்ளது. மானிட வளர்ச்சிக் குறியீட்டுத் தரவரிசையில் குய்சோவும் யுன்னானும் சீனாவிலுள்ள மாகாணங்களில் கடைசி மூன்று இடத்தில் உள்ளன. இந்த உயர்நிலத்தில் உள்ள மக்கள் பலர் பண்டைய பாரம்பரிய முறையில் கிராமங்களில் வாழ்ந்துவருகின்றனர்.  
இந்த உயர்நிலத்திலுள்ள பெரிய நகரங்கள் குன்மிங், குய்யாங், மற்றும் ஸுன்யீ. இந்த உயர்நிலத்திலுள்ள கடுமையான நிலப்பரப்பைக் கடக்கும் நோக்கில், சீரிய பொறியியல் திறத்தை எடுத்துக்காட்டும் வகையில் தொடர்வண்டிப்பாதைகளும் உயர்வேகநெடுஞ்சாலைகளும் அமைக்கப்பட்டுள்ளன. உலகின் மிக உயரமான பாலமான பெய்பங்சியாங் பாலம், யுன்னான் குய்சோ எல்லையில் யுன்குய் உயர்நிலத்தின் மையத்தில் கட்டப்பட்டுள்ளது.
# யுன்னான்-குய்சோ உயர்நிலம்

## நிலவியல்

### இயல் புவியியல்

யுன்குய் உயர்நிலம் சுண்ணாம்புக் கரடுகளாலான செங்குத்தான முகடுகளையும் ஆழமான பள்ளத்தாக்குகளையும் உள்ளடக்கிய கடுமையான நிலப்பரப்பைக் கொண்ட மலைப்பகுதி. இந்த உயர்நிலம் வடமேற்கே ஹெங்டுவான் மலைகளாலும் வடக்கு, கிழக்கு மற்றும் தென்கிழக்கே தாழ்மையான நிலப்பரப்பாலும் தாங்கப்பட்டுள்ளது. பிற பெரிய மலைத்தொடர்கள் யுன்குய் உயர்நிலத்தின் ஊடாகவோ அதைச் சுற்றியவாறோ அமைந்துள்ளன. ஊமெங் மலைகளும் ஊலியன் பெங்கும் யாங்சி ஆற்றின் மேற்பகுதியிலுள்ள ஜின்ஷா ஆற்றிற்கு இணையாக யுன்குய்யின் வடக்கு-மையமாக ஒரு தடுப்பாக அமைந்துள்ளன. வடக்கே, தலூ மலைகள் சிச்சுவான் வடிநிலத்துடன் யுன்குய்யின் எல்லையில் அமைந்துள்ளன. வடகிழக்கிலிருக்கும் ஊலிங் மலைகள் உயர்நிலத்துக்கும் யாங்சீ வடிநிலத்துக்கும் நடுவே இடைநிலப்பரப்பாக அமைந்துள்ளது. தெற்கில் மியாவோ மலைத்தொடர் தென் சீனாவின் சுண்ணாம்புக் குன்றுகளாக உருமாற்றமடைகின்றது. தென்மேற்கே செவ்வாற்றின் குறுக்கேயுள்ள ஐலாவோ மலைகள் திட்டவட்டமான தடுப்பாக அமைந்துள்ளன.  
ஆசியாவிலுள்ள பெரிய ஆறுகளின் ஊற்றுக்கண்ணான கிழக்குத் திபெத்திலுள்ள உயர்ந்த மலைமுகடுகளில் தோன்றும் சில ஆறுகள் தென்திசையில் யுன்னான்-குய்சோ உயர்நிலத்தை நோக்கிப் பயணிக்கின்றன. அந்த ஆறுகளில், சல்வீன் ஆறும் மேக்கொங் ஆறும் தென்திசையை நோக்கிப் பயணிக்குமாறும் யாங்சி ஆறு வடகிழக்கு திசையை நோக்கிப் பயணிக்குமாறும் உயர்நிலத்தைச் சுற்றிப் பிரிகின்றன. பெரும்பாலான யுன்குய் உயர்நிலத்தின் மேற்குப்பகுதி முத்து ஆற்றின் தலையோடைகளான நான்பான் மற்றும் பைபான் ஆறுகளாலும், கிழக்குப்பகுதி யாங்சி ஆற்றின் துணையாறான ஊ ஆற்றாலும் நீர்வடியப்படுகின்றது.  
தியான் சீ மற்றும் பூசியான் ஏரிகளை உள்ளிட்ட பல பெரிய ஏரிகள் யுன்குய் உயர்நிலத்தின் யுன்னான் பகுதிகளில் அமைந்துள்ளன. உயர்நிலத்தின் மேற்கு எல்லையில ஹெங்டுவான் மலைகளின் தென்புற அடிவாரத்தில எர்ஹாய் ஏரி அமைந்துள்ளது.  
யுன்குய் உயர்நிலம், வளமான நீர்நிலைகளைக் கொண்டபகுதி. பலவகையான கனிம வளங்களைக் கொண்ட இந்தப்பகுதியில் பணப்பயிர்களும் பல அரியவகை மூலிகைகளும் பயிரிடப்படுகின்றன.
# பேரரசர் மெய்சி

**பேரரசர் மெய்சி** (ஆங்கிலம்: Emperor Meiji) என்பவர் சப்பானின் 122 வது பேரரசராக இருந்தார், இவர் பாரம்பரிய வரிசைக்கு ஏற்ப 1867 பிப்ரவரி 3 முதல் ஜூலை 30, 1912 வரை இறக்கும் வரை ஆட்சி செய்தார். சப்பானின் பேரரசு ஒரு தனிமைப்படுத்தப்பட்ட நிலப்பிரபுத்துவ அரசிலிருந்து விரைவாக தொழில்மயமாக்கப்பட்ட உலக வல்லரசாக மாறுவதைக் கண்ட விரைவான மாற்றத்தின் காலமான மெய்சி காலத்திற்கு அவர் தலைமை தாங்கினார்.  
1852 ஆம் ஆண்டில் பேரரசர் மெய்சி பிறந்த நேரத்தில், சப்பான் ஒரு தனிமைப்படுத்தப்பட்ட, தொழில்துறைக்கு முந்தைய, நிலப்பிரபுத்துவ நாடு, தோக்குகாவா சோகுனேட் மற்றும் *தைமியர்கள்* போன்றவர்களால் ஆதிக்கம் செலுத்தப்பட்டது. அவர்கள் நாட்டின் 250 க்கும் மேற்பட்ட பரவலாக்கப்பட்ட பகுதிகளை ஆண்டனர். 1912 இல் அவர் இறக்கும் போது, சப்பான் ஒரு விரிவான அரசியல், பொருளாதார மற்றும் சமூகப் புரட்சிக்கு ஆளானது மற்றும் உலக அரங்கில் பெரும் வல்லரசுகளில் ஒன்றாக உருவெடுத்தது. *தி நியூயார்க் டைம்ஸ்* 1912 ஆம் ஆண்டில் பேரரசரின் இறுதிச் சடங்கில் இந்த மாற்றத்தை சுருக்கமாகக் கூறியது: "இறுதிச் சடங்கிற்கு முந்தையது மற்றும் அதைத் தொடர்ந்து வந்தவற்றுக்கு இடையேயான வேறுபாடு உண்மையில் வியக்க வைக்கிறது. பழைய சப்பான் செல்வதற்கு முன்பு; புதிய சப்பான் வந்த பிறகு. "  
நவீன யுகத்திலிருந்து, சப்பானின் ஒரு பேரரசர் இறக்கும் போது அவர்களுக்கு மரணத்திற்குப் பிறகான பெயர் வழங்கப்படுகிறது. அத்தகைய பெயர் அவர்கள் ஆட்சி செய்த சகாப்தத்தின் கலவையாகும், மேலும் அவர்கள் உயிருடன் இருந்தபோதும் அரியணைக்கு பேரரசரின் பங்களிப்புடன் ஒத்துப்போகிறது. ஆகையால், அவரது வாழ்க்கையில் பகிரங்கமாக "பேரரசர்" என்று அறியப்பட்டாலும், அவர் இறந்த பிறகு வரலாற்று ரீதியாக "பேரரசர் மெய்சி" என்று அழைக்கப்படுகிறார். அவர் தனது தற்போதைய ஆட்சியை முழுவதுமாக பரப்பிய மெய்சி காலத்தைக் குறிக்கும் வகையில் இந்த தற்போதைய தலைப்பைப் பெற்றார். அவரது தனிப்பட்ட பெயர் முட்சுகிதோ என்பதாகும். (இது அவரது கையொப்பத்ததில் தவிர வேறு உத்தியோகபூர்வ சூழலிலும் பயன்படுத்தப்படவில்லை)
# பேரரசர் மெய்சி

## ஆரம்ப கால வாழ்க்கை

இளவரசர் முட்சுகிதே நவம்பர் 3, 1852 அன்று *கோசோவின்* வடக்கு முனையில் தனது தாய்வழி தாத்தாவின் சொந்த வீட்டில் பிறந்தார். அந்த நேரத்தில், பிறப்பு என்பது கலாச்சார ரீதியாக மாசுபாட்டின் ஆதாரமாக நம்பப்பட்டது, எனவே இளவரசர் அரண்மனையில் பிறக்கவில்லை. அதற்கு பதிலாக, அரச குடும்ப உறுப்பினர்கள் கர்ப்பிணிப் பெண்ணின் தந்தையின் வீட்டிற்கு அருகில் ஒரு தற்காலிகமாக கட்டிடத்தில், பெரும்பாலும் பிறப்பது பொதுவானதாக இருந்தது. இளவரசர் முட்சுகிதேவின் தாயார், நாகயாமா யோசிகோ, அவரது தந்தை பேரரசர் கோமிக்கு ஒரு காமக்கிழத்தி ( *கோன் நோ டென்ஜி* ) ஆவார், மேலும் அவர் முக்கிய ஆலோசகரான நாகயாமா தடயாசுவின் மகள் . இளவரசனுக்கு சச்சினோமியா அல்லது இளவரசர் சச்சி என்ற பெயர் வழங்கப்பட்டது.
# திரிப்போலி (லெபனான்)

**திரிப்போலி** (ஆங்கிலம்:Tripoli) என்பது வடக்கு லெபனானின் மிகப்பெரிய நகரம் மற்றும் நாட்டின் இரண்டாவது பெரிய நகரம் ஆகும். தலைநகர் பெய்ரூத்திலிருந்து வடக்கே தொலைவில் அமைந்துள்ள இது வடக்கு மாகாண மற்றும் திரிப்போலி மாவட்டத்தின் தலைநகராகும். திரிப்போலி கிழக்கு மத்தியதரைக் கடல் பகுதியில் அமைந்துள்ளது. இது லெபனானின் வடக்கே அமைந்துள்ள துறைமுகமாகும். இது கடலில் நான்கு சிறிய தீவுகளின் கரையண்மைப் பரப்பு கொண்டுள்ளது. மேலும் அவை லெபனானில் உள்ள ஒரே தீவாகும். பாம் தீவுகள் ஒரு பாதுகாக்கப்பட்ட பகுதியாக அறிவிக்கப்பட்டன, ஏனெனில் அவை ஆபத்தான லாகர்கெட் ஆமைகள் (*செலோனா மைதாஸ்*), அரிய மான்க் சீல் மற்றும் புலம்பெயர்ந்த பறவைகளுக்கான புகலிடமாக இருக்கின்றன.  
திரிப்போலியின் வரலாறு குறைந்தது கிமு 14 ஆம் நூற்றாண்டுக்கு முந்தையது என்றாலும், இந்த நகரம் லெபனானில் மிகப்பெரிய குருசேடர் கோட்டையை கொண்டதாக புகழ் பெற்றது. இது மம்லுக் கட்டடக்கலை பாரம்பரியத்தின் இரண்டாவது பெரிய அளவைக் கொண்டுள்ளது (கெய்ரோவிற்கு அடுத்து).  
லெபனான் உருவாக்கம் மற்றும் 1948 ஆம் ஆண்டு சிரிய-லெபனான் சுங்க ஒன்றியம் முறிந்ததன் மூலம், பெய்ரூத்துக்கு பொருளாதார மற்றும் வணிக முக்கியத்துவம் வாய்ந்த திரிப்போலி, சிரிய உள்நாட்டுப் பகுதியுடனான அதன் பாரம்பரிய வர்த்தக உறவுகளிலிருந்து துண்டிக்கப்பட்டு, அதனால் செழிப்பு குறைந்துவிட்டது.  
திரிப்போலி மாவட்டத்தின் துறைமுகமான எல் மினா நகர எல்லையாக உள்ளது, இது புவியியல் ரீதியாக ஒன்றிணைந்து பெரிய திரிப்போலி நகரத்தை உருவாக்குகிறது.
# திரிப்போலி (லெபனான்)

## காலநிலை

திரிப்போலி லேசான ஈரமான குளிர்காலம் மற்றும் மிகவும் வறண்ட, வெப்பமான கோடைகாலங்களைக் கொண்ட ஒரு சூடான-கோடைகால மத்தியதரைக் கடல் காலநிலையை கொண்டுள்ளது. மேற்கு ஐரோப்பாவிலிருந்து வரும் சூடான மத்திய தரைக்கடல் காற்றினால் ஆண்டு முழுவதும் வெப்பநிலை மிதமாகிறது. எனவே, குளிர்காலத்தில் வெப்பநிலை 10 ஆக &nbsp; °C (18 &nbsp; °F) வெப்பமும் மற்றும் கோடையில் 7 &nbsp; °C (13 &nbsp; °F) க்குள் குளிரும் இருக்கும்ல ெபனானின் உட்புறத்துடன் ஒப்பிடும்போது. பனி என்பது ஒரு மிக அரிதான நிகழ்வு என்றாலும், இது ஒவ்வொரு பத்து வருடங்களுக்கும் ஒரு முறை மட்டுமே நிகழ்கிறது, ஆலங்கட்டி பொதுவானது மற்றும் குளிர்காலத்தில் தவறாமல் நிகழ்கிறது. குளிர்கால மாதங்களில் மழைப்பொழிவு குவிந்துள்ளது, கோடை பொதுவாக மிகவும் வறண்டதாக இருக்கும்.
# திரிப்போலி (லெபனான்)

## மக்கள் தொகை

திரிப்போலியில் சுன்னி முஸ்லிம்கள் பெரும்பான்மையாக உள்ளனர். லெபனானின் சிறிய அலவைத் சமூகம் சபல் மொக்சென் சுற்றுப்புறத்தில் குவிந்துள்ளது. நகரத்தின் மக்கள் தொகையில் 10% கிறிஸ்தவர்கள்.
# திரிப்போலி (லெபனான்)

## முக்கிய சுற்றுலாத் தலங்கள்

### ரேமண்ட் டி செயிண்ட்-கில்லசின் கோட்டை

1102 ஆம் ஆண்டில் நகரத்தில் ஆதிக்கம் செலுத்திய ரேமண்ட் டி செயிண்ட்-கில்லசிடமிருந்து இந்த கோட்டையானது அதன் பெயரைப் பெற்றது. மேலும் அவர் இங்கு ஒரு கோட்டையைக் கட்டும்படி கட்டளையிட்டார். அதில் அவர் மாண்த் பெலரின் ( பில்கிரிம் மலை) என்று பெயரிட்டார். அசல் கோட்டை 1289 இல் எரிக்கப்பட்டது, மேலும் பல சந்தர்ப்பங்களில் மீண்டும் கட்டப்பட்டது மற்றும் 1307-08 இல் எமிர் எசென்தெமிர் குர்கியால் மீண்டும் கட்டப்பட்டது.
# திரிப்போலி (லெபனான்)

## முக்கிய சுற்றுலாத் தலங்கள்

### கடிகாரக் கோபுரம்

கடிகாரக் கோபுரம் திரிப்போலியில் உள்ள மிகச் சிறந்த நினைவுச்சின்னங்களில் ஒன்றாகும். இந்தக் கோபுரம் அல்-டெல் சதுக்கத்தில் அமைந்துள்ளது. இது ஓட்டோமன்களால் திரிப்போலி நகரத்திற்கு பரிசாக கட்டப்பட்டது. கடிகாரக் கோபுரம் 1992 ஆம் ஆண்டில் வடக்கு லெபனானின் கௌரவ தூதரான சோபி அக்காரியின் தனிப்பட்ட நிதியுதவியுடன் ஒரு முழுமையான புனரமைப்பை திரிப்போலி நகராட்சி மேற்கொண்டது. இரண்டாவதாக பிப்ரவரி 2016 இல் துருக்கிய பிரதமரின் பரிசாக துருக்கிய பிரதமரின் பரிசாக தொல்பொருள் மற்றும் பாரம்பரியக் குழுவின் ஒத்துழைப்புடன் இப்போது கடிகாரக் கோபுரம் மீண்டும் செயல்படுகிறது. திரிப்போலியில் உள்ள மிகப் பழமையான பூங்காக்களில் ஒன்றான "அல் மன்சீ" கடிகார கோபுரத்திற்கு அடுத்ததாக அமைந்துள்ளது. உதுமானிய பேரரசின் இரண்டாம் அப்துல் அமீது 30 ஆவது ஆண்டைக் கொண்டாடுவதற்காக 1906 ஆம் ஆண்டில் இந்த கடிகார கோபுரம் அமைக்கப்பட்டது.
# உத்தமராசா

***உத்தமராசா*** (Uthama Raasa)என்ற திரைப்படம் 1993 ஆம் ஆண்டு வெளிவந்த இந்திய தமிழ் மொழிதிரைப்படமாகும் இப்படத்தை இயக்கிய இயக்குநர் ராஜ்கபூர் ஆவார் இத்திரைப்படத்தில் பிரபு, குஷ்பூ ,ரோஜா மற்றும் ராதாரவி ஆகியோர் நடித்துள்ளனர் . இத்திரைப்படத்தை தயாரித்து வெளியிட்டவர் கே பாலு ஆவார் . இசையமைத்தவர் இளையராஜா ஆவார்
# உத்தமராசா

## நடிகர்கள்

- பிரபு - சின்னையா
- குஷ்பூ -மீனாக்ஷி
- ராதாரவி - மரம தேவர்
- ராஜா - மருது
- கவுண்டமணி - வெள்ளையங்கிரி
- செந்தில்- வெள்ளையாதேவன்
- மனோரமா
- தியாகு
- சார்லி
- எஸ். என். லட்சுமி
# பமுல்வே

**பமுல்வே** (*Pemulwuy*, 1750 – 2 சூன் 1802) ஈயோரா வம்சாவளியைச் சேர்ந்த ஆத்திரேலியத் தொல்குடி அரசியல் தலைவர் ஆவார். இவர் 1750 ஆம் ஆண்டளவில் நியூ சவுத் வேல்ஸில் உள்ள பொட்டனி விரிகுடா பகுதியில் பிறந்தார். 1788 ஆம் ஆண்டில் ஆஸ்திரேலியாவில் தொடங்கிய ஐரோப்பிய குடியேற்றத்திற்கு எதிர்ப்புத் தெரிவித்தவர்களில் இவர் குறிப்பிடத்தக்க ஒருவர். அவர் ஈயோரா மக்களின் பிட்ஜிகல் இனக்குழுவைச் சேர்ந்தவர் என்று நம்பப்படுகிறது. . பிட்ஜிகல் மக்கள் சிட்னியில் உள்ள தூங்காபி மற்றும் பரமட்டா பிரதேசங்களின் பூர்வகுடிகளாவார். .  
பொட்டனி விரிகுடா அருகே வசித்து வந்த பமுல்வே, தான் வேட்டையாடும் இறைச்சியை போதிய உணவு இல்லாமல் இருந்த குடியேற்ற வாசிகளுடன் பண்டமாற்று முறையில் பகிர்ந்திருக்கிறார். ஆயினும் 1790 ஆம் ஆண்டில் அவர் ஆங்கிலேயருக்கு எதிராக ஒரு கொரில்லாப் போர் தொடங்கினார். பன்னிரண்டு ஆண்டுகள் வரை நீடித்த இந்த போர் அவர் ஆங்கிலேயரால் படுகொலை செய்யப்படும் வரை தொடர்ந்தது.
# விக்கிப்பீடியா:முக்கிய கட்டுரைகள்/விரிவாக்கப்பட்டது/புதிது-முக்கியம்

## மக்கள்
| François Rabelais | 80833 | 0 | 30739 | 20191109030836 | 382 |  |
| Louis de Funès | 387608 | 0 | 28255 | 20191110063500 | 381 |  |
| Hideki Tojo | 38873148 | 0 | 79169 | 20191110031100 | 379 |  |
| Carl von Clausewitz | 6066 | 0 | 69847 | 20191109030751 | 338 |  |
| Pedro Calderón de la Barca | 217358 | 0 | 23638 | 20191110030245 | 328 |  |
| Camillo Benso | 43152198 | 0 | 31429 | 20191109034654 | 320 |  |
| Thor Heyerdahl | 37799 | 0 | 57439 | 20191109030813 | 314 |  |
| Ivan Bunin | 164425 | 0 | 81223 | 20191109165651 | 308 |  |
| Sándor Petőfi | 552327 | 0 | 24401 | 20191109031107 | 292 |  |
| Alla Pugacheva | 1421392 | 0 | 26915 | 20191109031350 | 282 |  |
| François Villon | 44207 | 0 | 24793 | 20191109030817 | 221 |  |
| Jöns Jacob Berzelius | 23701666 | 0 | 21061 | 20191109033515 | 200 |  |
| Saadi Shirazi | 7270459 | 0 | 30309 | 20191109032311 | 163 |  |
| Ryūnosuke Akutagawa | 186538 | 0 | 19283 | 20191110095731 | 151 |  |
| Nikolai Lobachevsky | 648527 | 0 | 18834 | 20191109031127 | 127 | } |
# விக்கிப்பீடியா:முக்கிய கட்டுரைகள்/விரிவாக்கப்பட்டது/புதிது-முக்கியம்

## வரலாறு
| Young Turks | 288559 | 0 | 28748 | 20191110030247 | 495 |  |
| Ugarit | 203595 | 0 | 24046 | 20191104145256 | 477 |  |
| Knossos | 80252 | 0 | 57120 | 20191109030836 | 461 |  |
| Congress of Berlin | 438617 | 0 | 32143 | 20191109031034 | 439 |  |
| Volga Bulgaria | 470955 | 0 | 15029 | 20191105173649 | 414 |  |
| Delian League | 2037 | 0 | 23072 | 20191109030748 | 405 |  |
| Northern and Southern dynasties | 74134 | 0 | 51832 | 20191109030833 | 374 |  |
| History of computing hardware | 13636 | 0 | 138301 | 20191105222227 | 247 |  |
| Tiwanaku | 178816 | 0 | 29143 | 20191109030909 | 194 |  |
| Meroë | 524267 | 0 | 31553 | 20191109031100 | 151 |  |
| Kingdom of Iberia | 336787 | 0 | 24646 | 20191105073506 | 118 |  |
| Olmecs | 77260 | 0 | 73859 | 20191110030237 | 73 | } |
# விக்கிப்பீடியா:முக்கிய கட்டுரைகள்/விரிவாக்கப்பட்டது/புதிது-முக்கியம்

## கலைகள்
| The War of the Worlds | 32688947 | 0 | 61916 | 20191110040429 | 507 |  |
| The Canterbury Tales | 7627 | 0 | 59159 | 20191110184653 | 495 |  |
| Jane Eyre | 55438 | 0 | 35402 | 20191110162123 | 495 |  |
| Oedipus Rex | 87770 | 0 | 43804 | 20191110030237 | 484 |  |
| Nibelungenlied | 85818 | 0 | 62248 | 20191109030837 | 483 |  |
| Scale | 40651 | 0 | 24072 | 20191101081300 | 482 |  |
| Ode | 22172 | 0 | 5389 | 20191109030804 | 482 |  |
| Brave New World | 36681 | 0 | 59660 | 20191109030813 | 476 |  |
| Academic art | 380097 | 0 | 23800 | 20191107215703 | 463 |  |
| In Search of Lost Time | 69919 | 0 | 80286 | 20191109030831 | 462 |  |
| Winnie-the-Pooh | 19329783 | 0 | 47501 | 20191109082304 | 453 |  |
| Les Misérables | 61489 | 0 | 71080 | 20191109030827 | 447 |  |
| Tartuffe | 1167893 | 0 | 30763 | 20191103151654 | 443 |  |
| Wuthering Heights | 55435 | 0 | 50843 | 20191109123742 | 438 |  |
| Madame Bovary | 161242 | 0 | 25076 | 20191109030859 | 437 |  |
| The Metamorphosis | 10862 | 0 | 25755 | 20191109030754 | 434 |  |
| Baba Yaga | 296596 | 0 | 19590 | 20191109030951 | 416 |  |
| Lolita | 19614202 | 0 | 78184 | 20191109033230 | 415 |  |
| The Seventh Seal | 176545 | 0 | 38389 | 20191110193907 | 406 |  |
| Crime and Punishment | 133874 | 0 | 75099 | 20191109030847 | 400 |  |
| Joke | 16267 | 0 | 76564 | 20191109123737 | 371 |  |
| Chartres Cathedral | 77304 | 0 | 79569 | 20191110030237 | 360 |  |
| Adventures of Huckleberry Finn | 14311 | 0 | 56496 | 20191109030758 | 357 |  |
| The Brothers Karamazov | 607536 | 0 | 56904 | 20191110191101 | 342 |  |
| Asterix | 2101 | 0 | 55899 | 20191109030748 | 337 |  |
| Battleship Potemkin | 77865 | 0 | 46012 | 20191109030835 | 334 |  |
| Bell | 761242 | 0 | 44492 | 20191109114102 | 323 |  |
| The Catcher in the Rye | 186258 | 0 | 45150 | 20191110173734 | 320 |  |
| Eugene Onegin | 188957 | 0 | 48756 | 20191109030912 | 259 |  |
| The Hunchback of Notre-Dame | 52803 | 0 | 37191 | 20191109030824 | 255 |  |
| Analects | 293226 | 0 | 46847 | 20191110033544 | 254 |  |
| Thesaurus | 30334 | 0 | 5913 | 20191109030810 | 238 |  |
| The Prince | 101521 | 0 | 83089 | 20191109030840 | 237 |  |
| Apology | 868157 | 0 | 30273 | 20191109111742 | 222 |  |
| Book of Kells | 157472 | 0 | 63773 | 20191109180727 | 215 |  |
| Venus of Willendorf | 481398 | 0 | 8845 | 20191109031047 | 114 |  |
| The Birth of Venus | 90814 | 0 | 33096 | 20191109030838 | 100 | } |
# விக்கிப்பீடியா:முக்கிய கட்டுரைகள்/விரிவாக்கப்பட்டது/புதிது-முக்கியம்

## சமூகமும் சமூக அறிவியலும்
| Cosmopolitanism | 599178 | 0 | 44771 | 20191109031114 | 700 |  |
| Gestalt psychology | 70402 | 0 | 61947 | 20191109030831 | 691 |  |
| Speech | 2917649 | 0 | 18525 | 20191103151909 | 672 |  |
| University of Salamanca | 579740 | 0 | 14453 | 20191107133848 | 659 |  |
| Power | 147885 | 0 | 63899 | 20191109030851 | 623 |  |
| Humour | 38407 | 0 | 53649 | 20191110191735 | 616 |  |
| Punishment | 146764 | 0 | 38850 | 20191109173109 | 590 |  |
| Aggression | 58687 | 0 | 119996 | 20191030013142 | 590 |  |
| Etiquette | 51512 | 0 | 38095 | 20191105222233 | 557 |  |
| Solidarity | 2118929 | 0 | 15979 | 20191109031530 | 551 |  |
| Shame | 166035 | 0 | 47001 | 20191030013224 | 550 |  |
| Morpheme | 18852 | 0 | 13217 | 20191110030231 | 545 |  |
| Witness | 50956 | 0 | 12134 | 20191110030236 | 543 |  |
| Lie | 229723 | 0 | 63267 | 20191109123749 | 515 |  |
| Jealousy | 170586 | 0 | 46177 | 20191107014947 | 506 |  |
| World's fair | 50268 | 0 | 71938 | 20191105192616 | 505 |  |
| Hope | 50020 | 0 | 31020 | 20191109030821 | 466 |  |
| Disgust | 22499522 | 0 | 67336 | 20191109033425 | 434 |  |
| Sentence | 870352 | 0 | 13340 | 20191017223836 | 413 |  |
| Corpus Juris Civilis | 48727 | 0 | 22732 | 20191109030820 | 404 |  |
| Pleasure | 169407 | 0 | 10841 | 20191031160833 | 402 |  |
| Code of Hammurabi | 7604 | 0 | 24087 | 20191109030752 | 381 |  |
| Social group | 191253 | 0 | 40932 | 20191109030913 | 365 |  |
| Imagination | 9325864 | 0 | 25540 | 20191110030615 | 363 |  |
| Forgiveness | 246042 | 0 | 86921 | 20191103151505 | 343 |  |
| Conjunction | 113500 | 0 | 20389 | 20191109123745 | 302 |  |
| Curiosity | 1077353 | 0 | 30154 | 20191023180539 | 279 |  |
| Dignity | 234393 | 0 | 44781 | 20191109030931 | 268 |  |
| Honour | 174158 | 0 | 29877 | 20191109030905 | 268 |  |
| Napoleonic Code | 46523 | 0 | 30530 | 20191110030235 | 267 |  |
| Trust | 850663 | 0 | 42875 | 20191110215700 | 237 |  |
| Respect | 364338 | 0 | 12767 | 20191109031015 | 212 | } |
# விக்கிப்பீடியா:முக்கிய கட்டுரைகள்/விரிவாக்கப்பட்டது/புதிது-முக்கியம்

## உயிரியலும் உடல்நல அறிவியலும்
# விக்கிப்பீடியா:Statistics/weekly/10-Nov-2019
# தீபக் சாகர்

**தீபக் லோகேந்திரசிங் சாஹர்** (பிறப்பு: 7 ஆகஸ்ட் 1992) என்பவர் இந்தியத் துடுப்பாட்ட அணியைச் சேர்ந்த துடுப்பாட்டகாரர் ஆவார். இவர் உள்ளூர்ப் போட்டிகளில் ராஜஸ்தான் அணிக்காகவும் ஐபிஎல் போட்டிகளில் சென்னை சூப்பர் கிங்ஸ் அணிக்காகவும் விளையாடி வருகிறார். இவர் இ20ப போட்டிகளில் மும்முறை வீழ்த்திய முதல் இந்திய வீரர் ஆவார்.
# தீபக் சாகர்

## வாழ்க்கைக் குறிப்பு

இவர் ஆக்ராவில் வாழ்ந்த லோகேந்திரா -புஷ்பா சாஹர் இணையரின் மகனாக 07 அகத்து 1992 அன்று பிறந்தார்.இவரின் ஒன்றுவிட்ட சகோதரர் ராகுல் சாஹர் ஆவார்.
# ஆர்மீனியர்கள்

**ஆர்மீனியர்கள்** (ஆங்கிலம்:Armenians) என்பது மேற்கு ஆசியாவின் ஆர்மீனிய மேட்டு நிலங்களைக் கொண்ட ஒரு இனக்குழு ஆகும். ஆர்மீனியாவின் முக்கிய மக்கள்தொகை ஆர்மீனியர்கள் ஆவர் இங்கே சுயாதீனமான நகோர்னோ கரபாக் குடியரசு அமைந்துள்ளது. நவீன ஆர்மீனியாவுக்கு வெளியே வாழும் முழு அல்லது பகுதி ஆர்மீனிய வம்சாவளியைச் சேர்ந்த சுமார் 5 மில்லியன் மக்கள் பரந்த அளவிலான புலம்பெயர்ந்தோராக உள்ளனர். உருசியா, அமெரிக்கா, பிரான்சு, சோர்சியா, ஈரான், ஜெர்மனி, உக்ரைன், லெபனான், பிரேசில் மற்றும் சிரியாவில் இன்று மிகப் பெரிய அளாவில்ஆர்மீனிய மக்கள் உள்ளனர். ஈரான் மற்றும் முன்னாள் சோவியத் நாடுகளைத் தவிர்த்து, இன்றைய ஆர்மீனிய புலம்பெயர்ந்தோர் முக்கியமாக ஆர்மீனிய இனப்படுகொலையின் விளைவாக உருவாக்கப்பட்டது.  
பெரும்பாலான ஆர்மீனியர்கள் சல்செதோனிய அல்லாத தேவாலயமான ஆர்மீனிய ஆர்மீனிய திருச்சபை தேவாலயத்தை கடைபிடிக்கின்றனர், இது உலகின் பழமையான தேசிய தேவாலயமாகும். இயேசுவின் மரணத்திற்குப் பிறகு ஆர்மீனியாவில் கிறிஸ்தவம் பரவத் தொடங்கியது, அவருடைய இரண்டு தூதர்களான புனித ததேயு மற்றும் புனித பர்த்தலமேயு ஆகியோரின் முயற்சியால். 4 ஆம் நூற்றாண்டின் முற்பகுதியில் , ஆர்மீனியா இராச்சியம் கிறிஸ்தவத்தை ஒரு மாநில மதமாக ஏற்றுக்கொண்ட முதல் மாநிலமாக ஆனது.  
ஆர்மீனியன் ஒரு இந்தோ-ஐரோப்பிய மொழியாகும். இது இரண்டு பரஸ்பர புரிந்துகொள்ளக்கூடிய மற்றும் எழுதப்பட்ட வடிவங்களைக் கொண்டுள்ளது: கிழக்கு ஆர்மீனியன், இன்று முக்கியமாக ஆர்மீனியா, நகர்னோ கரபாக், ஈரான் மற்றும் முன்னாள் சோவியத் குடியரசுகளில் பேசப்படுகிறது; மற்றும் மேற்கு ஆர்மீனிய, வரலாற்று மேற்கு ஆர்மீனியாவிலும், ஆர்மீனிய இனப்படுகொலைக்குப் பின்னரும், முதன்மையாக ஆர்மீனிய புலம்பெயர் சமூகங்களில் பயன்படுத்தப்படுகிறது. தனித்துவமான ஆர்மீனிய எழுத்துக்கள் கி.பி 405 இல் மெசுரோப் மசுதோத்துகளால் கண்டுபிடிக்கப்பட்டது.
# ஆர்மீனியர்கள்

## புவியியல் விநியோகம்

### ஆர்மீனியா

ஆர்மீனியர்கள் 4,000 ஆண்டுகளுக்கும் மேலாக ஆர்மீனிய மேட்டு நிலங்களில் இருந்ததாக நம்பப்படுகிறது. புராணத்தின் படி, ஆர்மீனிய தேசத்தின் தலைவரும், நிறுவனருமான ஹேக், ஆர்மீனியர்களை பாபிலோனின் பெல் மீது வெற்றிபெற்று ஆர்மீனிய மேட்டு நிலத்தில் குடியேறினார். இன்று, 3.5 மக்கள் தொகையுடன் &nbsp; மில்லியன் (மிக சமீபத்திய மதிப்பீடுகள் மக்கள்தொகையை 2.9 மில்லியனுடன் நெருக்கமாக வைத்திருந்தாலும்), அவை ஆர்மீனியாவில் பெரும்பான்மையாக உள்ளன.  
சோவியத் ஆதிக்கத்தின் விளைவாக நாடு மதச்சார்பற்றது, ஆனால் அதன் குடிமக்களில் பெரும்பாலோர் தங்களை அப்போத்தலிக் ஆர்மீனிய கிறித்தவர்களாக அடையாளப்படுத்துகிறார்கள்.
# ஆர்மீனியர்கள்

## கலாச்சாரம்

கிறித்துவத்திற்கு முன்னர், ஆர்மீனியர்கள் ஆர்மீனிய புறமதத்தை கடைபிடித்தனர்: இது ஒரு வகை சுதேசிய பலதெய்வம், வழிபாடாகும். இது அரராத்து காலத்திற்கு முன்பே தேதியிட்டது, ஆனால் பின்னர் பல கிரேக்க-ரோமானிய மற்றும் ஈரானிய மத பண்புகளை ஏற்றுக்கொண்டது.
# ஆர்மீனியர்கள்

## கலாச்சாரம்

### விளையாட்டு

ஆர்மீனியாவில் பல வகையான விளையாட்டுக்கள் விளையாடப்படுகின்றன, அவற்றில் மிகவும் பிரபலமானவை கால்பந்து, சதுரங்கம், குத்துச்சண்டை, கூடைப்பந்து, வளைத்டி பந்தாட்டம், சாம்போ, மல்யுத்தம், பளு தூக்குதல் மற்றும் கைப்பந்து போன்றவை. சுதந்திரம் பெற்றதிலிருந்து, ஆர்மீனிய அரசாங்கம் நாட்டில் தனது விளையாட்டுத் திட்டத்தை தீவிரமாக மீண்டும் உருவாக்கி வருகிறது.
# ஆர்மீனியர்கள்

## கலாச்சாரம்

### இசை

ஆர்மீனிய இசை என்பது பழங்குடி நாட்டுப்புற இசையின் கலவையாகும், இது சீவன் காசுபாரியனின் நன்கு அறியப்பட்ட துதுக் இசை, மற்றும் பாப் மற்றும் விரிவான கிறிதுதவ இசை ஆகியவற்றால் சிறப்பாக குறிப்பிடப்படுகிறது.
# ஆர்மீனியர்கள்

## கலாச்சாரம்

### தரைவிரிப்பு நெசவு

தரைவிரிப்பு-நெசவு என்பது வரலாற்று ரீதியாக பல ஆர்மீனிய குடும்பங்கள் உட்பட பெரும்பான்மையான ஆர்மீனிய பெண்களுக்கு ஒரு முக்கிய பாரம்பரிய தொழிலாகும். அங்குள்ள முக்கிய கராபாக் கம்பள நெசவாளர்களில் ஆண்களும் இருந்துள்ளனர். வரலாற்று ஆதாரங்களில் தரைவிரிப்பு, *கார்க்* என்ற ஆர்மீனிய சொல் முதன்முதலில் பயன்படுத்தப்பட்டது, *ஆர்ட்சாக்கில்* உள்ள கப்டவன் தேவாலயத்தின் சுவரில் 1242–1243 ஆர்மீனிய கல்வெட்டில் இருந்தது.
# மானஸ்தன்

***மானஸ்தன்*** 2004 ஆம் ஆண்டு கே.பாரதி இயக்கிய தமிழ் காதல் குடும்ப நாடக படம் . இதில் சரத்குமார் மற்றும் சாக்ஷி சிவானந்த் ஆகியோர் முக்கிய வேடங்களில் நடித்துள்ளனர். அப்பாஸ், விஜயகுமார், சுஜாதா ஆகியோர் துணை வேடங்களில் நடித்துள்ளனர். எஸ்.ஏ.ராஜ்குமார் இசையமைத்தார். இந்த படம் 18 ஜூன் 2004 இல் வெளியானது. வெளியானப் பின் விமர்சகர்களிடம் சராசரி விமர்சனங்களைப் பெற்றது.
# மானஸ்தன்

## கதை

ஒரு நில உரிமையாளர் ( விஜயகுமார் ) மற்றும் அவரது மனைவி ( சுஜாதா ). அவர்களுக்கு இரு மகன்கள் தேவா ( சரத்குமார் ) மற்றும் செல்வா ( அப்பாஸ் ). தேவா ஒரு கல்வியறிவற்ற கிராம மனிதன். அவர் அப்பாவியாக இருக்கிறார். குடும்பத்தில் அக்கறை உள்ள மனிதனார அர்ப்பணிப்புடன் இருக்கிறார். செல்வா கல்லூரி மாணவராக இருக்கிறார். தந்தை தேவா மீது திடீர் என்று வெறுப்பை வளர்த்துக் கொள்கிறார். இதனால் தேவாவை துரத்திவிட முயற்சி செய்கிறார். அதற்கான காரணம் படத்தின் இறுதியில் தெரிகிறது. சொத்துக்காக பிரச்சனை செய்யும் தேவாவின் பங்காளிகள் இத்திரைப்படத்தின் கெட்டவர்கள்.
# மானஸ்தன்

## நடிகர்கள்

- சரத்குமார் - தெய்வராசு
- சாக்ஷி சிவானந்த் - ராசாத்தி
- அப்பாஸ் - செல்வராசு
- வடிவேலு (நடிகர்) - பச்சைக் கிளி
- மன்சூர் அலி கான்
- விஜயகுமார் - பட்டாமணியார்
- சுஜாதா - பட்டாமணியார் மனைவி
- காகா இராதாகிருஷ்ணன்
- சுகுமாரி (நடிகை)
- ராஜேஷ்
- போண்டா மணி
- தாமு
- வையாபுரி (நடிகர்)
# மானஸ்தன்

## ஒலித்தடம்

எஸ்.ஏ.ராஜ்குமார் இப்படத்திற்கு இசையமைத்துள்ளார். பா. விஜய், நந்தலாலா மற்றும் கலைகுமார் இப்படத்திற்கு பாடல் வரிகளை எழுதியுள்ளனர்.
| 1 | ஆசை வைச்சேன் | ஸ்வர்ணலதா, சீனிவாஸ் | நந்தலாலா |
| --- | --- | --- | --- |
| 2 | கத கத | கே.எஸ் சித்ரா | பி.விஜய் |
| 3 | பட்டு ஜரிகை | மனோ, பி.உன்னிகிருஷ்ணன் | கலைக்குமார் |
| 4 | ராசா ராசா | கே.எஸ் சித்ரா, ஹரிஹரன் | நந்தலாலா |
| 5 | உன் இ மெயில் (திரைப்படத்தில் இல்லை) | சுஜாதா, தேவன் | பி.விஜய் |
| 6 | வாடா தம்பி | எஸ்.பி.பாலசுப்ரமண்யம் | } |
# மானஸ்தன்

## தயாரிப்பு

இப்படத்தை 'மலர் கம்பைன்ஸ்' என்னும் நிறுவனம் தயாரித்தது. இப்படம் இயக்குநர் கே. பாரதியின் மூன்றாவது திரைப்படமாகும். விஜயகாந்த நடித்த கள்ளழகர் திரைப்படத்திற்கு பின்னர் இப்படத்தை அவர் இயக்கினார். இப்படம் ஐந்து வருடங்களாக தயாரிப்பில் இருந்து நீண்ட நாட்களுக்கு பின்னர் 2004யில் வெளியானது.
# மானஸ்தன்

## வரவேற்பு

பல ஆண்டுகளாக தயாரிப்பில் இருந்து வெளியானதால், படம் பழைய படமாக உள்ளது என்று கருதப்பட்டது. பிபிஎண்ணங்கள் என்னும் இணைய தளம், "சரத்குமாரின் சமீபத்திய திரைப்படமான மானஸ்தானைப் பார்க்கும்போது நினைவுக்கு வரும் சொல், ஆர்வமற்றது. மற்ற திரைப்படங்களில் காணப்படாத எந்தவொரு முன்னேற்றங்களும் பார்வையாளரை ஆச்சரியப்படுத்த இயக்குநர் எந்தவிதமான விருப்பத்தையும் காட்டவில்லை. திரைப்படத்தைப் பற்றிய அனைத்தும், சரத்குமாரின் மிகச் சிறந்த-உண்மையான கதாபாத்திரம் முதல் மத்தியில் பெரிய திருப்புமுனை வரை, முதல் ஜோடி ரீல்களைப் பார்த்தபின் முதல் பாதியை முழுவதுமாக கணிக்க முடியும். அதிர்ஷ்டவசமாக, இரண்டாவது பாதி சில ஆச்சரியங்களைத் தூண்டுவதாக இருப்பதால் இந்தத் திரைப்படம் ஓரளவு மோசமில்லை என்று ஆகிறது" என்று எழுதினார். *சிஃபி இணைய தளம்*, "மனஸ்தான் படத்தில் எஸ். ஏ. ராஜ்குமார் இசையமைத்தப் பாடல்கள் நேற்றைய நாளுக்கு முந்தைய நாள் சாம்பார் போலவே பழமையாகத் தோன்றுகிறது. சரத்குமார் அவர்களே விருப்பமில்லாமல் நடித்தது போல் தோன்றுகிறது. படம் பார்ப்பது தவிர்க்கப்படலாம்" என்று எழுதினார். *தி இந்து* நாளிதழ், "1960களில் வந்த திரைப்படங்களின் கதைக் களத்தைக் கொண்டிருந்தாலும், இயக்கம் மற்றும் திரைக்கதை ஓரளவு படத்தைக் தேர்ச்சி பெற வைக்கிறது" என்று எழுதினர்.
# கிர்குக் நகரம்

**கிர்குக்** (ஆங்கிலம்: Kirkuk) என்பது ஈராக்கில் உள்ள ஒரு நகரமாகும், இது பாக்தாத்திற்கு வடக்கே தொலைவில் அமைந்துள்ள கிர்குக் மாகாணத்தின் தலைநகராக செயல்படுகிறது. கிர்குக் பரந்த அளவில் வேறுபட்ட மக்கள்தொகை கொண்ட ஒரு பரந்த மண்டலத்தில் அமைந்துள்ளது மற்றும் பல நூற்றாண்டுகளாக பன்மொழி பேசுபவர்கள் கொண்ட ஒரு பகுதியாக உள்ளது. இருபதாம் நூற்றாண்டில் கிர்குக்கின் நகரமயமாக்கலின் போது வியத்தகு மக்கள்தொகை மாற்றங்கள் ஏற்பட்டன, இது தனித்துவமான இன சமூகங்களின் வளர்ச்சியைக் கண்டது. ஈராக்கிய துர்க்மென், குர்துகள், அரேபியர்கள் மற்றும் அசிரிய மக்கள் இந்த மண்டலத்திற்கு உரிமை கொண்டாடுகின்றனர், மேலும் அனைவருக்கும் அவர்களின் வரலாற்றுக் கணக்குகளும் நினைவுகளும் உள்ளன.  
கிமு 3 ஆம் நூற்றாண்டின் , கட்டப்பட்டகிர்குக் கோட்டையின் இடிபாடுகளில் நடுப்பகுதியில் இந்த நகரம் அமைந்திருக்கிறது, இது அக்காடிய நகரமான அராபா, மற்றும் காசா ஆற்றின் அருகே அமர்ந்திருக்கிறது. கிமு 2335–2154 இல் இப்பகுதி அக்காடியன் பேரரசின் ஒரு பகுதியாக இருந்துள்ளது. இந்நகரம் அக்காடியன் மற்றும் சுமேரிய மொழி பேசும் மெசொப்பொத்தேமியர்கள் அனைவரையும் ஒன்றிணைக்கிறது.  
குர்துகள் மற்றும் ஈராக் துர்க்மென்ஸ் இந்த நகரத்தை ஒரு கலாச்சார தலைநகராகக் கூறுகின்றனர். இது 2010 இல் ஈராக் கலாச்சார அமைச்சகத்தால் "ஈராக் கலாச்சாரத்தின் மூலதனம்" என்று பெயரிடப்பட்டது. 2003 ஆம் ஆண்டு ஈராக் படையெடுப்பிற்குப் பின்னர், பின்னர் ஈராக் உள்நாட்டுப் போரின் போது (2014–2017) வட ஈராக்கில் மறுமலர்ச்சிக் குழுக்கஅரபு மயமாக்கல் பிரச்சாரங்களின் கீழ் நகரத்தில் மக்கள் தொகை மாற்றங்கள் ஏற்பட்டன.
# கிர்குக் நகரம்

## மக்கள் தொகை

கிர்குக்கின் இன அமைப்பு குறித்து மிகவும் நம்பகமான மக்கள் தொகை கணக்கெடுப்பு 1957 ஆம் ஆண்டிலிருந்து தொடங்குகிறது. துருக்கிய மொழி பேசும் ஈராக் துர்க்மென் கிர்குக் நகரில் கம்பீரத்தை உருவாக்கியதுடன், குர்துகள் கிர்குக் அரசாங்கத்தில் பெரும்பான்மையை உருவாக்கினர். கிர்குக் மாகாண எல்லைகள் பின்னர் மாற்றப்பட்டன, மாகாணம் அல்-தமீம் என மறுபெயரிடப்பட்டது மற்றும் குர்திஷ் ஆதிக்கம் செலுத்தும் மாவட்டங்கள் எர்பில் மற்றும் சுலமானியா மாகாணங்களில் சேர்க்கப்பட்டன.  
சர்வதேச நெருக்கடி குழுவின் அறிக்கை 1977 மற்றும் 1997 ஆம் ஆண்டு மக்கள்தொகை கணக்கெடுப்புகளின் புள்ளிவிவரங்கள் "ஆட்சியாளர்களின் தலையீடு காரணமாக அனைத்துமே மிகவும் சிக்கலானதாகக் கருதப்படுகின்றன. " ஏனெனில் ஈராக் குடிமக்கள் அரபு அல்லது குர்திஷ் இனக்குழுக்களைச் சேர்ந்தவர்கள் என்பதைக் குறிக்க மட்டுமே அனுமதிக்கப்பட்டனர். பல ஈராக்கிய துர்க்மென் மக்கள் தங்களை அரேபியர்கள் என்று அறிவித்தனர் (ஏனெனில் சதாம் உசேனின் ஆட்சியில் குர்துகள் விரும்பத்தக்கவர்கள் அல்ல), இது அரபுமயமாக்கலால் செய்யப்பட்ட மாற்றங்களை பிரதிபலிக்கிறது.
# கிர்குக் நகரம்

## முக்கிய தளங்கள்

கிர்குக்கின் பண்டைய கட்டடக்கலை நினைவுச்சின்னங்கள் பின்வருமாறு:  
- கிர்குக் கோட்டை
- கிர்குக்கின் கிச்லா
- நபி தேனியல் கல்லறை
- சந்தை பசாரி பைரேமர்த்
- கிர்குக்கின் கெய்சரேயா  
நவீன நகரத்தின் புறநகரில் கல்அத் சார்மோ மற்றும் யோர்கன் தெப்பே போன்றப் பகுதிகளில் தொல்பொருள் எச்சங்கள் காணப்படுகின்றன. 1997 ஆம் ஆண்டில், சதாம் உசேனின் அரசாங்கம் "கிர்குக்கின் வரலாற்று கோட்டையை அதன் மசூதிகள் மற்றும் பண்டைய தேவாலயங்களுடன் இடித்தது" என்று செய்திகள் வந்தன.  
கிர்குக்கின் கட்டடக்கலை பாரம்பரியம் முதலாம் உலகப் போரின்போது<nowiki/>ம், சமீபத்தில் ஈராக் போரின்போதும் கடுமையான சேதத்தை சந்தித்தது. சைமன் ஜென்கின்ஸ் ஜூன் 2007 இல் "பதினெட்டு பண்டைய ஆலயங்கள் இழக்கப்பட்டுள்ளன, கிர்குக்கிலும் தெற்கிலும் கடந்த மாதத்தில் மட்டும் பத்து" என்று தெரிவித்தார்.
# கிர்குக் நகரம்

## நிலவியல்

கிர்குக் மிகவும் சூடான மற்றும் வறண்ட கோடைகாலங்கள் மற்றும் குளிர்ந்த, மழை குளிர்காலம் கொண்ட ஒரு சூடான அரை வறண்ட காலநிலையை ( கோப்பன் காலநிலை வகைப்பாடு ) கொண்டுள்ளது. இங்கே பனி அரிதானது, ஆனால் இது 2004 பிப்ரவரி 22 , மற்றும் 2008 ஜனவரி 10 முதல் 11 வரை பனி வீழ்ச்சி இருந்தது.
# ரிச்சர்ட் லீக்கி

**ரிச்சர்ட் லீக்கி** (*Richard Leakey* FRS; 19 திசம்பர் 1944 – 2 சனவரி 2022) கென்னியத் தொல்மானிடவியலாளரும், அரசியல்வாதியும் ஆவார். லீக்கே கென்னியாவில் தொல்லியலாளராகவும், காட்டுயிர் பேணல் முதலானவற்றிலும் பல்வேறு பதவிகளை வகித்துள்ளார். கென்னியாவின் தேசிய அருங்காட்சியகத்தின் பணிப்பாளராகவும், வைல்ட்லைஃப் டிரெக்ட் எனும் அரசு சாரா அமைப்பின் நிறுவுனராகவும் கென்ய காட்டுயிர் சேவையின் தலைவராகவும் பணியாற்றினார்.
# ரிச்சர்ட் லீக்கி

## ஆரம்ப வாழ்க்கை

### ஆரம்ப வருடங்கள்

சிறுவனாக இருக்கும் போது லீக்கே பெற்றோருடன் நைரோபியில் வாழ்ந்தார். தந்தை லூயிஸ் லீக்கே கொறின்டன் அருங்காட்சியகத்தில் பொறுப்பாளராகவும் தாயார் மேரி லீக்கே அவர்கள் லீக்கே அகழ்வு நிறுவனத்தில் பணிப்பாளராகவும் இருந்தனர். இவரது சகோதரர்கள் ஜொனாதன் லீக்கே மற்றும் பிலிப் லீக்கே. லீக்கே சகோதரர்கள் மிக உறுசுறுப்பான குழந்தைப் பருவத்துடன் வளர்ந்தனர். மட்டக்குதிரை கழகத்தில் உறுப்பினாரவும் இருந்தனர்.
# ரிச்சர்ட் லீக்கி

## ஆரம்ப வாழ்க்கை

### மண்டையோட்டில் உடைவு

1956இல், அவரது 11வது வயதில், லீக்கே தனது குதிரையிலிருந்து விழுந்தார். இதனால் அவரது மண்டையோட்டில் உடைவு ஏற்பட்டது. இந்த நிகழ்வு ஒரு வகையில் இவரது பெற்றொரது திருமண வாழ்க்கையைக் காப்பாற்றியது. தந்தை லூயிஸ் மனைவியை பிரிந்து தனது செயலாளர் ரோசலி ஒஸ்போனுடன் வாழ்வது பற்றி சிந்தித்துக் கொண்டிருந்த வேளையில் இந்த விபத்து நிகழ்ந்தது. லீக்கே தனது தந்தையிடம் மன்றாடிக் கேட்டுக் கொண்டதன் பேரில் ரோசலியுடன் வாழச் செல்வதை கைவிட்டு குடும்பம் சில ஆண்டுகள் அமைதியாய் வாழ்ந்தது.
# ரிச்சர்ட் லீக்கி

## ஆரம்ப வாழ்க்கை

### பதின்ம வயது தொழில்முனைவாளர்

ரிச்சேர்ட் லீக்கே தனது பெற்றொர்களிடம் கடனாகப் பெற்ற 500 பவுண் பணத்துடன் லாண்ட் றோவர் ஒண்றில் என்புக்கூடு சேகரிக்கும் வியாபாரத்தில் கமோயா கிமேயு உடன் ஈடுபட்டார். இவர் ஏற்கனவே குதிரைக் காரனாகவும், லாண்ட் ரோவர் திருத்துனராகவும், தொழில்சாரா தொல்பொருளாய்வாளராகவும், பயணத் தலைவராகவும் இருந்ததால் இலகுவில் என்புகளை அடையாளங்காணக் கற்றுக் கொண்டார்.
# ரிச்சர்ட் லீக்கி

## ஆரம்ப வாழ்க்கை

### திருமணம்

1964இல் நற்றோன் ஏரிக்கான தனது இரண்டாவது பயணத்தில் லீக்க்கே மார்க்கிறட் குரொப்பர் எனும் தொல்லியலாளரைச் சந்தித்தார். மார்க்கிறட் இங்கிலாந்து திரும்பிய போது, லீக்கே பட்டப் பாடநெறி தொடர்வதற்கும் மார்க்கிறட்டுடன் நன்கு அறிவு கொண்டவராகவும் இருக்க விரும்பினார். ஆறுமாதத்தில் தனது உயர் பாடசாலைக் கல்வியை நிறைவு செய்தார். அதே வேளை மார்க்கிறட் எடின்பறோ பல்கலைக்கழகத்தில் பட்டத்தைப் பெற்றுக் கொண்டார். கல்லூரிப் படிப்புக்கான அனுமதிப்பரீட்சையில் சித்திபெற்றிருந்தார். ஆயினும், 1965இல் மார்க்கிறட் திருமணஞ் செய்து கென்யா திரும்புவதற்கு உத்தேசித்திருந்தார். லீக்கேயின் தந்தை தனது நிறுவனமான புதைதின்மவியல் மையத்தில் பணிக்கமர்த்தினார். பிரிகோ ஏரியில் அகழ்வாராய்ச்சியில் ஈடுபட்டார். தனது வேட்டைக்குழு தொழில்துறையில் நல்ல இலாபம் ஈட்டினார். நைரோபியில் வீடு ஒன்றை வாங்கினார். 1969 இல் மகள் அன்னா பிறந்தார். அதே ஆண்டு மார்க்கிறட்டுடன் மண முறிவு ஏற்பட்டது. 1970 இல் மீவ் எப்ஸ் உடன் மறுமணம் நடந்தது. இரண்டு பெண் பிள்ளைகளைப் பெற்றனர். 1972இல் லூயீஸ், 1974இல் சமீரா பிறந்தனர்.
# ரிச்சர்ட் லீக்கி

## தொல்லுயிரியல்

லீக்கேயின் தொல்லுயிரியலாளர் தொழில் ஒரு நாளில் ஆரம்பமானதல்ல். லீக்கே தனது பெற்றோருடன் ஒவ்வொரு அகழ்வாய்விலும் கலந்து கொண்டார். சிறுவனாக இருந்தபோதில் இருந்து படிப்படியாக கற்றுக் கொண்டதுடன் பொறுப்புகளையும் ஏற்றுக் கொண்டார்.  
ரிச்சேர்ட் லீக்கே அப்போதிருந்த ஆற்றல்மிக்க கென்யர்களைக் கொண்டு கென்னியா அருங்காட்சிய சங்கத்தை உருவாக்கினார். அவர்களின் இலக்காக கொன்யாவில் தேசிய அருங்காட்சியக விருத்தியாக இருந்தது. ரிச்சேர்ட் லீக்கேக்கு முக்கியமான இடம் இதில் தரப்பட்டது.
# ரிச்சர்ட் லீக்கி

## காட்டுயிர் காப்பு

1989இல் ரிச்சேர்ட் லீக்கே காட்டுயிர் காப்பு மற்றும் முகாமைத்துவ திணைக்களத்தின் தலைவராக அரச தலைவர் டானியல் அரப் மொயினால் நியமிக்கப்பட்டார். யானை வேட்டை குறித்து கென்யான் பன்னாட்டுக்கான குரலாக இவரது நியமனம் அமைந்தது. இந்த திணைக்களம் கென்யா காட்டுயிர் சேவை என 1990இல் பெயர் மாற்றம் செய்யப்பட்டபோது லீக்கே இதன் முதல் தலைவரானார். இதனால் வேட்டையாடும் கலாசாரம் பெருமளவு குறைந்தது. லீக்கேயின் கென்யா காட்டுயிர் சேவை என்ற பெயர்மாற்றம் உலக வங்கி 140 மில்லியன் அமெரிக்க டாலர் மானியம் வழங்க ஏதுவாகியது. பன்னாட்டு செய்திகளில் அரச தலைவர் மோயி , லீக்கே பற்றிய செய்திகள் பரவின. 1989இல் 12 தொன் யானைத்தந்தங்கள் நைரோபி தேசிய பூங்காவில் எரித்து அழிக்கப்பட்டது.
# நுண்ணிய நெகிழித் துண்டுகள்

**நுண்ணிய நெகிழித் துண்டுகள்** (*Microplastics*), சுற்றுச்சூழலை மாசுபடுத்தும் மிகச் சிறிய நெகிழித் துண்டுகளாகும்.இவை ஒரு குறிப்பிட்ட வகையான நெகிழி அல்ல, மாறாக 5 மில்லி மீட்டருக்கும் குறைவான நீளமுள்ள எந்த வகை நெகிழித் துண்டுகளும் நுண்ணிய நெகிழித் துண்டுகள் என அமெரிக்காவின் தேசிய பெருங்கடல் மற்றும் வளிமண்டல நிர்வாகம் வகைப்படுத்துகிறது.அழகுசாதனப் பொருட்கள், ஆடை மற்றும் தொழில்துறை செயல்முறைகள் உட்படப் பல மூலங்களிலிருந்து இயற்கைச் சூழலமைப்புகளில் நுழைகின்றன.
# நுண்ணிய நெகிழித் துண்டுகள்

## மூலம்

நுண் நெகிழித் துண்டுகள் என்பது காற்றில் பரவும் துகள்களின் ஒரு வகையாகும். இதன் பெரும்பகுதி துணிகள், டயர்கள் மற்றும் நகர தூசியிலிருந்து வருகிறது. இவை கடல்களிலும் சுற்றுச்சூழலிலும் 80% க்கும் அதிகமாக உள்ளன.  
கடல் மற்றும் நீர்வழிகளில் நுண் நெகிழித் துண்டுகளின் மிகப்பெரிய ஆதாரமாக வண்ணப்பூச்சுகளில் தோன்றுகிறது (ஆண்டுக்கு 1.9 மெட்ரிக் டன்). இது மற்ற அனைத்து மூலங்களையும் விட (எ.கா. துணி இழைகள் மற்றும் டயர் தூசி) அதிகமாக உள்ளது.  
சுற்றுச்சூழலில் நுண் நெகிழித் துண்டுகளின் இருப்பு பெரும்பாலும் நீர்வாழ் ஆய்வுகள் மூலம் நிறுவப்படுகிறது. இவற்றில் மிதவைவாழி மாதிரிகளை எடுத்துக்கொள்வது, மணல் மற்றும் சேற்று படிவுகளை பகுப்பாய்வு செய்வது, முதுகெலும்பு மற்றும் முதுகெலும்பில்லாத நுகர்வுகளைக் கவனிப்பது மற்றும் இரசாயன மாசுபடுத்தும் தொடர்புகளை மதிப்பீடு செய்வது ஆகியவை அடங்கும். இத்தகைய முறைகள் மூலம், சுற்றுச்சூழலில் பல மூலங்களிலிருந்து நுண் நெகிழித்துண்டுகள் இருப்பது நிரூபிக்கப்பட்டுள்ளது.  
உலகப் பெருங்கடல்களை மாசுபடுத்தும் கிரேட் பசிபிக் குப்பைத் தொட்டியில் 30% வரை நுண் நெகிழ்துண்டுகள் பங்களிக்கக்கூடும், மேலும் பல வளர்ந்த நாடுகளில், கடல் குப்பைகளின் காணக்கூடிய பெரிய துண்டுகளை விட கடல் பிளாஸ்டிக் மாசுபாட்டிற்கு ஒரு பெரிய ஆதாரமாக உள்ளன என்று 2017 பன்னாட்டு இயற்கைப் பாதுகாப்புச் சங்கத்தின் அறிக்கை தெரிவிக்கிறது.
# ஐபாட் 4

**ஐபாட் 4** (iPad 4) என்பது ஆப்பிள் இன்க் நிறுவனத்தினால் தயாரித்து விற்பனை செய்யப்படும் நான்காம் தலைமுறை கைக் கணினி ஆகும். ஐபாட் மூன்றாம் தலைமுறையை போன்றே ரெடினா திரையை கொண்டுள்ளது. ஆனால் இது ஆப்பிள் ஏ 6 எக்ஸ் சில்லு மற்றும் லைட்னிங் இணைப்பு போன்ற புதிய மேம்படுத்தப்பட்ட கூறுகளைக் கொண்டுள்ளது. ஐபாட் நான்காம் தலைமுறை கைக் கணனி ஐஓஎஸ் 6 இயங்குதள பதிப்புடன் அறிமுகப்படுத்தப்பட்டது. மேலும் இதனால் ஐஓஎஸ் 6, 7, 8, 9, 10 ஆகிய ஐந்து இயங்குதள பதிப்புக்கள் ஆதரிக்கப்படுகின்றன.  
இந்த சாதனம் கருப்பு அல்லது வெள்ளை முன் வண்ணங்களுடனும், 16 ஜிபி , 32 ஜிபி, 64 ஜிபி, 128 ஜிபி மாறுப்பட்ட சேமிப்புத் திறன்களுடனும், ஒய்-பை மட்டும் அல்லது ஒய்-பை + செல்லிடம் ஆகிய மாறுப்பட்ட இணைப்பு விருப்பங்களுடனும் கிடைக்கின்றது.  
2012 ஆம் ஆண்டு அக்டோபர் 23 அன்று ஐபாட் வரிசையின் நான்காவது தலைமுறை வெளியிடப்பட இருப்பதாக ஊடக மாநாட்டொன்றில் அறிவிக்கப்பட்டது. 2012 ஆம் ஆண்டு நவம்பர் 2 அன்று 35 நாடுகளில் வெளியிடப்பட்டது. பின்னர் திசம்பர் வரை சீனா, இந்தியா மற்றும் பிரேசில் உள்ளிட்ட பத்து நாடுகளில் வெளியிடப்பட்டது. ஐபாட் 4 இன் அறிவிப்பைத் தொடர்ந்து மூன்றாம் தலைமுறை ஐபாட் 3 வெளிவருவது நிறுத்தப்பட்டது.  
நான்காவது தலைமுறை ஐபாட் நேர்மறையான விமர்சனங்களைப் பெற்றது. மேலும் அதன் வன்பொருள் மேம்பாடுகளுக்காகவும் ரெடினா திரைக்காகவும் பாராட்டப்பட்டது.
# ஐபாட் 4

## வரலாறு

கலிபோர்னியாவின் சான் ஜோஸில் உள்ள கலிபோர்னியா தியேட்டரில் அக்டோபர் 23 ஆம் தேதி திட்டமிடப்பட்ட ஊடக நிகழ்வொன்றை ஆப்பிள் நிறுவனம் அறிவித்தது. ஊடக நிகழ்வில் ஆப்பிள் தலைமை நிர்வாக அதிகாரி டிம் குக் ஐபாட் 4 , ஐபாட் மினி ஆகியவற்றை வெளியிட்டை பற்றி அறிவிக்க முன்பு ஐ-புத்தகத்தின் புதிய பதிப்பையும், மேக்புக் ப்ரோ , மேக் மினி மற்றும் ஐமாக் ஆகியவற்றின் புதிய தலைமுறைகளையும் அறிமுகப்படுத்தினார். அறிமுகத்தின் போது ஆப்பிள் நான்காவது தலைமுறை ஐபாட் அக்டோபர் 26 முதல் தேர்ந்தெடுக்கப்பட்ட எண்ணிக்கையிலான நாடுகளில் இணையத்தளத்தில் முன்கூட்டியே பதிவு செய்ய முடியும் என அறிவித்தது.  
2012 ஆம் ஆண்டு நவம்பர் 2 அன்று ஐபாட் நான்காம் தலைமுறை ஆப்பிள் சாதனத்தின் ஒய்-பை மாதிரி ஐரோப்பா, கிழக்கு ஆசியா மற்றும் வட அமெரிக்கா முழுவதுமான 35 நாடுகளில் வெளியிடப்பட்டது. ஆரம்ப வெளியீட்டிற்கு சில வாரங்களுக்குப் பிறகு செல்லிட இணைப்புகளைக் கொண்ட வர்த்தக நிலையங்களில் வெளியிடப்பட்டது. 2014 ஆம் ஆண்டு மார்ச் 18 அன்று ஐபாட் 2 நிறுத்தப்பட்டதைத் தொடர்ந்து ஐபாட் 4 மீண்டும் அறிமுகப்படுத்தப்பட்டது. 2014 ஆம் ஆண்டு அக்டோபர் 16 அன்று ஐபாட் ஏர் 2 க்கு ஆதரவாக நான்காம் தலைமுறை ஐபாட் வெளிவருவது நிறுத்தப்பட்டது.
# ஐபாட் 4

## வரவேற்பு

நான்காம் தலைமுறை ஐபாட் விமர்சகர்களிடம் இருந்தும், வர்ணனையாளர்களிடமிருந்தும் சாதகமான விமர்சனங்களைப் பெற்றது.  
ஐபாட் மினி, ஐபாட் 4 என்பவற்றின் முதல் வார இறுதி விற்பனை 3 மில்லியன் ஆகும்.
# முதலாம் செலிம்

**முதலாம் செலிம்** (ஆங்கிலம்: Selim I) (1470 அக்டோபர் 10 - 1520 செப்டம்பர் 22 ) என்பவர் உதுமானியப் பேரரசை 1512 முதல் 1520 வரை ஆட்சி செய்த சுல்தான் ஆவார். பேரரசின் மகத்தான விரிவாக்கத்திற்கு அவரது ஆட்சி குறிப்பிடத்தக்கது, குறிப்பாக 1516 மற்றும் 1517 க்கு இடையில் எகிப்தின் முழு மம்லூக் சுல்தானகத்தை அவர் கைப்பற்றினார், இதில் லெவண்ட், கெசாச், திகாமா மற்றும் எகிப்து அனைத்தும் உள்ளடக்கியது . 1520 இல் அவர் இறக்கும்போது, உதுமானியப் பேரரசு சுமார் பரவியிருந்தது .  
முசுலீம் உலகின் மத்திய கிழக்கு மையப்பகுதிகளை செலிம் கைப்பற்றினார,, குறிப்பாக மக்கா மற்றும் மதீனாவிற்கான புனித யாத்திரைகளின் பாதுகாவலரின் பங்கை அவர் ஏற்றுக்கொண்டார் உதுமானியப் பேரரசை அனைத்து சுன்னி முஸ்லீம் நாடுகளிலும் மிகவும் மதிப்புமிக்கதாக நிறுவினார். அவரது வெற்றிகள் பேரரசின் புவியியல் மற்றும் கலாச்சார ஈர்ப்பு மையத்தை பால்கனிலிருந்து விலகி மத்திய கிழக்கு நோக்கி மாற்றியது. பதினெட்டாம் நூற்றாண்டில், செலிம் மம்லுக் சுல்தானகத்தை கைப்பற்றினார். உதுமானியர்கள் முஸ்லீம் உலகின் மற்ற பகுதிகளின் தலைமைத்துவத்தை கைப்பற்றியதன் விளைவாக செலிம் முதல் முறையான உதுமானிய கலீபா என்று பிரபலமாக நினைவுகூரப்படுகிறார்.
# முதலாம் செலிம்

## சுயசரிதை

1470 ஆம் ஆண்டில் அமசசியாவில் பிறந்த செலிம், எக்சேத் பேய்சித்தின் இளைய மகனாகப் பிறந்தார். அவருடைய தாயார் கோல்பகர் கதுன், ஒரு துருக்கியின் பதினொன்றாவது ஆட்சியாளரான அலாதேவ்லே போசுகர்த் பே என்பவரின் மகளாவார். சில கல்வியாளர்கள் செலிமின் தாயார் கல்பகர் கதுன் என்று கூறுகின்றனர், காலவரிசை பகுப்பாய்வு அவரது உயிரியல் தாயின் பெயரும் ஆயி ஹதுன் என்றும் இருக்கலாம் என்று கூறுகிறது.  
செலிம் நான் உயரமானவர், மிகவும் பரந்த தோள்கள் மற்றும் நீண்ட மீசையுடன் காணப்பட்டர். அவர் அரசியலில் திறமையானவர், சண்டையிடுவதில் விருப்பம் கொண்டவர் என்று கூறப்பட்டது.
# முதலாம் செலிம்

## சுயசரிதை

### இறப்பு

செலிம் ஐம்பதாவது வயதில் அவரது ஆட்சியின் ஒன்பதாம் ஆண்டில் இறந்தார். அதிகாரப்பூர்வமாக செலிம் ஆந்த்ராக்சு பாதிப்பால் இறந்தார் என்று கூறப்படுகிறது அவர் குதிரையின் மேல் தனது நீண்ட தூரம் செய்த பயணத்தின் பொது உருவாகிய ஒரு தோல் தொற்று எனப்படுகிறது. (சிர்பென்ஸ் என்பது ஆந்த்ராக்ஸ் தொற்றுநோயாகும், இது சில சமயங்களில் தோல் வேலை செய்பவர்களிடமும் கால்நடைகளுடன் பணிபுரிந்த மற்றவர்களிடமும் காணப்படுகிறது. ) இருப்பினும், சில வரலாற்றாசிரியர்கள் அவர் புற்றுநோயால் இறந்துவிட்டதாகவோ அல்லது அவரது மருத்துவரால் விஷம் குடிக்க வைக்கப்பட்டதாகவோ தெரிவிக்கின்றனர். மற்ற வரலாற்றாசிரியர்கள் செலிமின் மரணம் பேரரசர் பிளேக்கால் இறந்து போனதாகக் குறிப்பிட்டுள்ளனர், மேலும் பல ஆதாரங்கள் செலிம் இந்த நோயால் மிகுந்த அவதிப்பட்டார் என்பதைக் குறிப்பிடுகின்றன.  
செப்டம்பர் 22, 1520 அன்று, சுல்தான் செலிம் I இன் எட்டு ஆண்டு ஆட்சி முடிவுக்கு வந்தது. செலிம் இறந்து இஸ்தான்புல்லுக்கு எடுத்து வந்து அவரை உயவுஸ் செலிம் மசூதியில் அடக்கம் செய்யப்பட்டர்.
# முதலாம் செலிம்

## ஆளுமை

பெரும்பாலான கணக்குகளின்படி, செலிம் ஒரு கோபமான மனநிலையைக் கொண்டிருந்தார், மேலும் அவருக்குக் கீழே உள்ளவர்களிடம் மிகுந்த எதிர்பார்ப்புகளைக் கொண்டிருந்தார். செலிம் பேரரசின் மிக வெற்றிகரமான மற்றும் மரியாதைக்குரிய ஆட்சியாளர்களில் ஒருவராக இருந்தார், ஆற்றல் மிக்கவர் மற்றும் கடின உழைப்பாளி. தனது குறுகிய எட்டு ஆண்டு ஆட்சியின் போது, அவர் முக்கியமான வெற்றியைப் பெற்றார். பல வரலாற்றாசிரியர்கள் ஒப்புக்கொள்கிறார்கள், செலிம் தனது மகனும் வாரிசுமான முதலாம் சுலைமான் ஆட்சியின் கீழ் உதுமானியப் பேரரசை அதன் உச்சத்தை அடைய தயார் செய்தார் என பல வரலாற்றாசிரியர்கள் ஒப்புக்கொள்கிறார்கள். ஒரு புகழ்பெற்ற கவிஞரான செலிம் துருக்கிய மற்றும் பாரசீக வசனங்களை *மக்லாசு செலிமி* என்ற புனைப்பெயரில் எழுதிதியுள்ளார்; அவரது பாரசீக கவிதைகளின் தொகுப்புகள் இன்றும் உள்ளன. அவரது ஒரு கவிதையில் அவர் எழுதினார்:  
"ஒரு கம்பளம் இரண்டு சூபிகளுக்கு இடமளிக்கும் அளவுக்கு பெரியது, ஆனால் உலகம் இரண்டு மன்னர்களுக்கு போதுமானதாக இல்லை"
# கெர்ச் நகரம்

2005-இல் வெளியிட்ட உக்ரைன் நாட்டின் வரைபடம், நீளம் மற்றும் அகலம் ]]
கெர்ச் நகரத்தையும், உருசியாவின் தமன் நகரத்தையும் இணைக்கும் 18.1 கிலோ மீட்டர் நீளம் கொண்ட கிரியமியக் கடல்பாலம்]]  
**கெர்ச்** (ஆங்கிலம்:*Kerch*) என்பது கிரிமியாவின் கிழக்கில் உள்ள கெர்ச் தீபகற்பத்தில் பிராந்திய முக்கியத்துவம் வாய்ந்த நகரமாகும். இதன் மக்கள் தொகை: 147,033 பேர் ( 2014 மக்கள் தொகை கணக்கெடுப்பு ) 2,600 ஆண்டுகளுக்கு முன்பு ஒரு பண்டைய கிரேக்க காலனியாக நிறுவப்பட்ட கெர்ச், கிரிமியாவின் மிகப் பழமையான நகரங்களில் ஒன்றாக கருதப்படுகிறது. 1920 களில் தொடங்கி இந்த நகரம் விரைவான வளர்ச்சியை சந்தித்தது மற்றும் இரண்டாம் உலகப் போரின் போது ஒரு பெரிய போர்த் தளமாக இருந்தது.  
இன்று, இது கிரிமியாவின் மிகப்பெரிய நகரங்களில் ஒன்றாகும். இது குடியரசின் மிக முக்கியமான தொழில்துறை, போக்குவரத்து மற்றும் சுற்றுலா மையங்களில் ஒன்றாகும். கிரிமியாவின் கெர்ச் நகரத்தையும், உருசியாவின் தமன் நகரத்தையும் இணைக்கும் 18.1 கிலோ மீட்டர் நீளம் கொண்ட கிரிமியப் பாலம் உள்ளது.
# கெர்ச் நகரம்

### காலநிலை

கெர்ச் ஈரப்பதமான துணை வெப்பமண்டல காலநிலையைக் கொண்டுள்ளது (கோப்பென் காலநிலை வகைப்பாடு) குளிர்ந்த குளிர் மற்றும் குளிர்காலம் மற்றும் வெப்பமான கோடைகாலத்துடன் உள்ளது.